ဇာသပြင်ရှေ့ရွာ၊ ဘားအံမြို့နယ်

ဇာသပြင်(ရှေ့)ရွာ၊ မွန်ဘာသာ ဖြင့် ကွာန်ထဝ်ပလင် (ကဝမ်(ရွာ) ထော(ရွေ) ပလမ်း(ပုလင်)) ဟုခေါ်ပါသည်။ ()သည် ကရင်ပြည်နယ်၊ ဘားအံခရိုင်၊ ဘားအံမြို့နယ်၊ ဇာသပြင်(အရှေ့)ကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၆၉၀၅၄ ဖြစ်သည်။ မွန်လူမျိုး ၇၅ ရာခိုင်နှုန်းခန့် အများစုနေထိုင်သော ရွာဖြစ်ပြီး တခြားတိုင်းရင်းသား ဗမာ၊ ကရင်၊ ပအို့ လူမျိုးတို့ အနည်းငယ်နေထိုင်ကြပါသည်။ အဓိက စီးပွားရေးမှာ စိုက်ပျိုးရေး၊ မြေအိုးလုပ်ငန်း၊ ငါးဖမ်းလုပ်ငန်း များကို အဓိက လုပ်ကိုင်ကြပါသည်။ ဇာသပြင်ကျေးရွာ၏ ထင်ရှားသောပွဲတော် တစ်ခုမှာ နှစ်စဉ်တပို့တွဲလပြည့်နေမှာ ကျင်းပကြသော မီးပုံပွဲ မှာ စည်းကားလှပါသည်။
၂၀၁၄ သန်းခေါင်စာရင်းအရ ဇာသပြင်(အရှေ့)ကျေးရွာအုပ်စုတွင် အိမ်ခြေပေါင်း ၉၅၄ အိမ် ရှိကာ၊ လူဦးရေစုစုပေါင်း ၄၁၆၃ ဦး နေထိုင်သည်။ ကျားကလေး-ဇာသပြင်လမ်းနှင့် အိန္ဒု-ဇာသပြင်လမ်းသည် ကတ္တရာလမ်း ဖြစ်သည်။ 

 ကိုးကား 

ကဏ္ဍ:ဘားအံမြို့နယ်ရှိ ရွာများ